Mula ing penutuping adicara, para peserta nalika disuwuni pesan karo panitya, pangarep-arepe ya supaya bae adicara-adicara kang kaya mengkono kuwi ing taun-taun ngarep tetap dianakake. Yen prelu ora mung rong dina, ananging luwih suwe saka kuwi. Awit sinau bab teater saka nulis, mbedah, mentasake naskah drama, nganti sinau akting lan artistik, kaya-kaya ora cukup yen mung rong dina. Rerasan bab ngono kuwi ora mung saka para peserta ananging uga saka narasumber kang rumangsa yen piwulang kang diparingake marang peserta kuwi sabenere mung sathithik awit wektune kurang. Ya, muga-muga bae ing taun-taun sacandhake mengko Bakti Budaya Djarum Foundation PT Djarum Kudus, nganakake kegiatan kang kaya ngono mau luwih suwe maneh.
